Haridus- ja Teadusministeeriumi ettepanek on süsteemi ümberkorraldamine selliselt, et riigitagatis realiseeritakse alles siis, kui laenu kättesaamine on muutunud lootusetuks. See tähendaks seda, et pank lähtuks õppelaenude sissenõudmisel oma teiste peamiste laenutoodete sissenõudmise protsessist ning pöörduks riigi poole (keda  esindab Rahandusministeerium) alles siis, kui on läbitud kohtumenetlused võlgnike ja käendajatega ning raha ei ole õnnestunud saada mõistliku tähtaja jooksul ka täiteprotsessi kaudu.